Čado herbas

Čado herbas – Čado valstybės simbolis, priimtas 1970 m.

 Herbo aprašas 
Herbo skydas klasikinės formos (senasis prancūziškasis). Skydo laukas auksinis, su keturiomis horizontaliomis mėlynomis dantytai banguotomis juostomis (tarpai tarp juostų lygūs juostų pločiui).

Iš už viršutinio skydo krašto kyla raudona saulė (matyti viršutinis ketvirtis) su liepsniškais spinduliais. Skydininkai:
 heraldiškai dešinysis – piestu stovintis sargus (atsisukęs į šoną, t. y., į stebinčiu herbą) auksinis ožys žemyn lenktais ragais;
 heraldiškai kairysis – piestu stovintis auksinis liūtas raudonu liežuviu.
Abu skydininkai ant pečių turi po trumpą viršun nukreiptą rodyklę.

Po skydu auksinė juosta su devizu  'Vienybė, darbas, pažanga'. Tarp skydo ir devizo juostos kabo medalis.

 Herbo elementų aiškinimas 
 Mėlynos banguotos juostos simbolizuoja Čado ežerą.
 Tekanti saulė reiškia naują pradžią.
 Dešinysis skydininkas ožys simbolizuoja šiaurinę šalies dalį.
 Kairysis skydininkas liūtas atstovauja pietinę šalies dalį.
 Medalis – Čado nacionalinio ordino medalis.

Kategorija:Valstybiniai herbai
Kategorija:Čado atributika